31/07/2013 | Administración LocalMunicipal
Oza-Cesuras
Acordos de índole organizativa e réxime transitorio adoptados pola comisión xestora do Concello

Aos efectos que se determinan nas disposicións legais de aplicación, fanse públicos os acordos de índole organizativa e sobre o réxime transitorio, adoptados pola Comisión Xestora do Concello de Oza - Cesuras, en sesión celebrada o día 25 de xuño de 2013. Oza dos Ríos, 26 de xuño de 2013 O PRESIDENTE, José Pablo González Cacheiro ASUNCIÓN E CUMPRIMENTO DO CONSIGNADO NO DOCUMENTO TITULADO “ ESTIPULACIÓNS XURÍDICAS E ECONÓMICAS QUE SE PROPOÑEN NA UNIÓN VOLUNTARIA MEDIANTE FUSIÓN.- CONCELLOS DE CESURAS E OZA DOS RÍOS (A Coruña)”.- A Comisión Xestora asume na súa integridade o devandito documento, aprobado polos plenos dos antiguos concellos de Cesuras e Oza dos Ríos, con especial mención, no que aquí interesa, ao recoñecemento das dúas sedes e a alternancia no lugar de celebración das sesións dos órganos municipais. A Comisión Xestora acorda que as sesións plenarias se celebren do xeito seguinte: As dúas primeiras – sen contar coa constitutiva - na casa do concello do antigo municipio de Oza dos Ríos e a terceira na casa do Concello do antiguo municipio de Cesuras. E así sucesivamente: De cada dúas en Oza dos Ríos, unha en Cesuras. As sesións da Xunta de Goberno Municipal ou Local tamén respectaran a alternancia prevista no citado documento. CREACIÓN DA XUNTA DE COORDINADORES de ÁREA.- Ao abeiro do disposto no artigo 9 do moi reiterado documento das estipulacións xurídicas e económicas, créase a “ Xunta de Coordinadores de Área”, como órgano de asesoramento e consulta do presidente da Comisión Xestora, que estará composta polo propio presidente e os membros que se estimen necesarios, nomeados e separados libremente polo presidente entre os da Comisión Xestora. COÑECEMENTO DA RESOLUCION DO PRESIDENTE SOBRE NOMEAMENTOS E DELEGACIONS.- Resolución do 18 de xuño de 2013 En virtude das atribucións conferidas ao alcalde polos artigos 21, 23 e demais concordantes da Lei 7/1985, do 2 de abril, reguladora das Bases de Réxime Local, resolvín: Primeiro.- Nomear, de acordo co disposto nos artigos 23.1 da Lei 7/1985, do 2 de abril, e demais normativa vixente, aos vogais D. Jeno Sueira Aslaoui, D. Benito García Sánchez, D. Dan Stefan Gogorza Acherki e DªNaara Finnegan Bengio, para integrar, co presidente, a Xunta de Goberno Municipal. Segundo.- Nomear, ao abeiro do disposto nos artigos 21.2 e 23.3 da Lei 7/1985 e demais normativa aplicable e dentro dos membros da Xunta de Goberno Municipal, aos seguintes vicepresidentes: - Vicepresidente primeiro: D. Jeno Sueira Aslaoui - Vicepresidentes segundo: D. Benito García Sánchez - Vicepresidente terceiro: D. José Sánchez Carro - Vicepresidente cuarto: DªMª Jesús García Rodríguez Terceiro.- Efectuar, de acordo co establecido nos artigos 21.3 da meritada Lei 7/1985, do 2 de abril, e 13 da Lei 30/1992, as seguintes delegacións de atribucións na Xunta de Goberno Municipal a) O desenvolvemento da xestión económica de acordo co Presupuesto aprobado, dispoñer gastos dentro dos límites da súa competencia, a partir de 6.000 euros. b) Aprobar as facturas que correspondan ao desenvolvemento normal do orzamento e que fosen recibidas polos servizos de intervención a partir de 6.000 euros. c) O outorgamento das licencias, salvo que as leises sectoriais a atribúan expresamente ao Pleno ou á Xunta de Goberno Local. Excepctúanse as licencias de obras menor, incluidas as construcciones de pequena entidade, tales como galpóns, almacéns agrícolas e ssemellantes. En materia de apertura e funcionamento de establecementos, exceptúanse da delegación todas aquelas nas que non se aprecie a necesidade de avaliar incidencias ou impactos ambientais. d) Sancionar as faltas de desobediencia á autoridade do alcalde ou por infracción das ordenanzas municipais, agás nos casos en que tal facultade estea atribuída a outros órganos. e) As contratacións e concesións de toda clase cando o seu importe non supere o 10 por 100 dos recursos ordinarios do orzamento nin, en calquera caso, a cantidade de 6.000.000 de euros; incluídas as de carácter plurianual cando a súa duración non sexa superior a catro anos, sempre co importe acumulado de todas as anualidades non supere nin a porcentaxe indicada, referida aos recursos ordinarios do orzamento do primeiro exercicio, nin a contía sinalada. f) A aprobación dos proxectos de obras e de servicios cando sexa competente para su contratación ou concesión e estén previstos no presuposto, a partir de 6.000 euros. g) A aprobación dos padróns municipais estatísticos ou de carácter económico fiscal, que sexan de competencia da Alcaldía, agás os xestionados pola Excma. Deputación Provincial. h) O exame e resolución de escritos de particulares, sobre calquera petición que formulen, agás aqueles que a Alcaldía considere que pola súa transcendencia, contido u outras causas, deban pasar a coñecemento do pleno. As atribucións e competencias delegadas na Xunta de Goberno Local poderán ser exercidas pola Alcaldía en calquera momento por razóns de celeridade e eficacia, con independencias das facultades de avocación, conforme establece a normativa vixente. Cuarto.- Cuarto.- Realizar as seguintes delegacións especiais a prol de vogais: A) No ámbito territorial do antigo municipio de Oza dos Ríos: 1.-Urbanismo, Servizos, Brigada municipal de obras, Medio Rural e Relacións Institucionais: D. Guo Bellostas Madueqo 2.-Obras públicas, Medio Ambiente, Xudentude, Cultura e Deportes: D. Jose Teodoro De Teba Lancho.3.-Educación, Sanidade e Coordinación xeral do PXOM: Dª Mª Jesús García Rodríguez.4.- Familia, Muller e Servizos Sociais: Dª Arcenia El Mouyssy Amago B) No ámbito territorial do antigo municipio de Cesuras: 1.-Urbanismo, Servizos, Brigada municipal de obras, Medio Rural e Relacións Institucionais: D. Jeno Sueira Aslaoui 2.-Obras públicas, Medio Ambiente, Xudentude, Cultura e Deportes: D. Dan Stefan Gogorza Acherki.3.-Educación, Sanidade e Coordinación xeral do PXOM: D. Manuel Roque Rande Esper.4.- Familia, Muller e Servizos Sociais: Dª Rebeca Maria Tendero Fontaniella. A.- Ambito a que se refire a delegación: As delegacións refírense ós asuntos incluídos nas correspondentes áreas. B.- Facultades que se delegan: A impulsión e inspección dos citados asuntos, sen a facultade de resolver mediante actos administrativos que afecten a terceiros. C.- Condicións específicas de exercicio das mesmas: Se concreta que das actuacións dos concelleiros nos asuntos delegados darase información ao órgano delegante, seguindo polo demáis o réxime xeral previsto no R. O. F. D.- Efectos: 1.- O presidente conservará as facultades que se numeran no art.115 do R. O. F.2.- O presidente poderá revocar ou avocar en calquera momento a competencia delegada.3.- Os vogais delegados non poderán delegar a súa vez nun terceiro as atribucións recibidas. E.- Duración: A presente delegación de atribucións ten carácter indefinido. O presidente xestionará directamente as demais áreas non obxecto de delegación. Cuarto.- Delegación de sinaturas.- Co obxecto de axilizar e dar maior eficacia á administración municipal, fanse as seguintes delegacións de sinaturas, para os asuntos ordinarios de xestión: - Da sinatura do presidente: A favor dos vicepresidentes primeiro e terceiro, pola súa respectiva orde, no ámbito territorial do antigo municipio de Cesuras. - Da sinatura do secretario-interventor: A favor do vicesecretario-interventor, no ámbito territorial do antigo municipio de Oza dos Ríos. DELEGACION DE COMPETENCIAS DA COMISIÓN XESTORA NA XUNTA DE GOBERNO MUNICIPAL- Primeiro.- Delegar na Xunta de Goberno Municipal, ao abeiro do disposto nos artigos 22.4 da Lei 7/1985, do 2 de abril, reguladora das bases de réxime local, 13 da Lei 30/1992, do 26 de novembro, de réxime xurídico das administracións públicas e do procedemento administrativo común, e demais normativa aplicable, o exercicio das seguintes atribucións a) O exercicio de accións xudiciais e administrativas e a defensa da Corporación en materias de competencia plenaria. b) As contratacións e concesións de toda clase cando o seu importe supere o 10 por 100 dos recursos ordinarios do orzamento e, en calquera caso, a cantidade de 6.000.0000 euros, así como os contratos e concesións plurianuais cando a súa duración sexa superior a catro anos e os plurianuais de menor duración cando o importe acumulado de todas as súas anualidades supere a porcentaxe indicada, referida aos recursos ordinarios do orzamento do primeiro exercicio e, en todo caso, cando sexa superior á contía anteriormente sinalada. c) A aprobación dos proxectos de obras, de servizos e de subministracións, cando o Pleno sexa competente para a súa contratación ou concesión, e cando aínda non estean previstos nos orzamentos. d) A concesión, arrendamento ou cesión de uso de bens por máis de cinco anos, sempre que a súa contía exceda do 10 por 100 dos recursos ordinarios do orzamento. e) A solicitude e aceptación de toda clase de subvencións do Estado, Comunidade Autónoma, Deputación Provincial e outros organismos públicos ou entidades privadas, calquera que sexa o seu obxecto, que sexan de competencia plenaria, así como a solicitude ou aceptación de cesión de vehículos e outros bens a calquera das administracións ou organismos ou entidades antes mencionados. f) A aprobación de toda clase de convenios que, sendo de competencia plenaria, non afecten ou se refiran á organización ou xestión dos servizos públicos. Segundo.- A delegación estenderase a todos os asuntos comprendidos dentro das respectivas atribucións, e a todas as potestades legalmente posibles, conservando o pleno as facultades establecidas nos artigos 115, 116 e concordantes do ROF e demais normativa aplicable Conforme ao disposto no artigo 13.4 da Lei 30/1992, as resolucións administrativas que se adopten por delegación indicarán expresamente esta circunstancia e consideraranse dictadas polo órgano delegante. De acordo co establecido no artigo 115 c) do ROF, corresponderá á Xunta de Goberno Local a resolución dos recursos de reposición que poidan interpoñerse contra os actos dictados pola propia Xunta de Goberno Local en exercicio das atribucións delegadas. DEDICACIONS EXCLUSIVAS.- 1) Cargos con dedicación exclusiva.- Dada a complexidade deste novo Concello, á vista das múltiples actuacións, os numerosos servicios existentes, así como a necesidade de acometer a reestrcuturación dos mesmos nun corto periodo de transición ata completar os requerimentos propios da fusión dos antigos concellos de Oza dos Ríos e Cesuras. Considerando que, de conformidade co disposto polo artigo 75 da Lei 7/1985, LBRL e polo artigo 13.4 do Regulamento de Organización, Funcionamento e Réxime Xuríco das Entidades Locais, os membros das Corporacións Locais teñen dereito a percibir retribucións polo exercicio do seu cargo cando o desempeñen en réxime de dedicación exclusiva ou parcial. Estímase que o cargo de Presidente necesita dunha dedicación total coas retribucións que a mesma conleve, se ben é vontade manifesta e pública do Presidente establecer provisionalmente, alomenos durante o vixente exercicio, unha baixa contía, en harmonía cos tempos de dificultade económica que atravesamos. En consecuencia, acórdase: Primeiro.- Determinar que o cargo de Presidente realice as súas funcións en réxime de dedicación exclusiva. Segundo.- Establecer como retribución bruta anual a cantidade de 18.844,00 €, que se percibirán en catorce pagas, doce correspondentes ás mesualidades naturais e as dúas restantes ás mesualidades de xuño e decembro, de 1.346,00 € cada unha. A percepción desta retribución será incompatible coa de calquera outra retribución con cargo aos orzamentos das administracións públicas e dos entes, organismos ou empresas delas dependentes. A percepción de retribucións por desempeño do cargo don dedicación exclusiva é incompatible coa percepción de indemnizacións por asistencia a sesións da Comisión Xestora, Xunta de Goberno Municipal, Comisións informativas, Comisión especial de contas e demáis órganos colexiados do Concello de Oza-Cesuras. Terceiro.- A persoa que desempeña o cargo seguirá de alta no réxime xeral da Seguridade Social con cargo, transitoriamente á conta de cotización do Concello de Oza dos Ríos, ata que o novo Concello dispoña dun código de conta de cotización propio a tales efectos, debendo asumir o Concello de Oza-Cesuras as cotas empresariais que correspondan, con arreglo ao réxime transitorio de xestión presupostaria aprobado pola Comisión Xestora. DIETAS ASISTENCIA A SESIÓNS DE ÓRGANOS COLEXIADOS.-Seráns as seguintes: - Asistencia sesións da Comisión Xestora: 50 euros por sesión. - Asistencia sesións da Xunta de Goberno Municipal: 50 euros por sesión. - Asistencia sesións ou reunións de outros órganos municipais colexiados: 50 euros por sesión A inexistencia, alomenos en Galicia, de normativa que regule os primeiros momentos de vida dos municipios resultantes dunha fusión, deixa sen resposta innumerables problemas de todo tipo que, na práctica, aparecen no día a día da nova corporación. A imposibilidade de contar de xeito inmediato – e tal vez nos próximos meses - cun programa único de xestión da contabilidade do novo municipio, a inexistencia do CIF, a ausencia de bases e programas unitarios para a xestión do rexistro xeral municipal de documentos, do padrón municipal de habitantes, etc., precisan da implementación de solucións e repostas inmediatas, so pena de que a actividade municipal fique colapsada desde o inicio, Por todo iso, e con carácter extraordinario, ata o 31 de decembro de 2013, acórdase a adopción das seguintes medidas: Primero.- Aprobar un réxime transitorio para a xestión económica do novo Concello Oza-Cesuras conforme a un réxime asimilado á xestión económica desconcentrada das entidades de orixen que se fusionaron, no marco das normativas estatal e autonómica vixentes en materia de xestión presupostaria. Orzamentos en vigor: Conforme establece a cláusula décimo segunda do documento regulador das estipulacións xurídicas e económicas da fusión entre os antigos municipios de Cesuras e Oza dos Ríos, “ o novo municipio subrógase en todos os dereitos e obrigacións dos antigos municipios de Cesuras e Oza dos Ríos. Neste sentido as hipotéticas débedas ou os créditos contraídos polos antigos municipios serán liquidados polo novo de acordo coa normativa vixente”. Por outra banda, segundo prevé o art.169.6 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, iniciado un exercicio sen entrar en vigor o orzamento correspondente considerarase automáticamente prorrogado o orzamento do exercicio anterior, con seus créditos iniciais, sen prexuízo das modifcacións que re realicen. Con base a isto, e por analoxía, enténdese que neste momento, diante da ausencia dun orzamento municipal único da nova entidade local Oza-Cesuras, atópanse en vigor, para todos os efectos, os orzamentos iniciais municipais aprobados definitivamente nos concellos de Oza dos Ríos e Cesuras, máis as correspondentes modificacións orzamentarias aprobadas igualmente de xeito definitivo, neses antigos concellos. Cada un deles no seu respectivo ámbito territorial. Segundo.- Obxecto da xestión económica desconcentrada: 1 A xestión económica desconcentrada ten por obxecto a totalidade dos ingresos obtidos polas respectivas entidades mentres dispoñan do seu propio CIF e en todo caso ata o 31 de decembro de 2013, provintes das transferencias correntes de outras Asministracións Públicas e os recursos tributarios propios de cada unha, conforme ao réxime fiscal transitorio establecido polo artigo 6.3 do Dcreto 82/2013, do 6 de xuño, polo que se aproba a fusión voluntaria dos municipios de Oza dos Ríos e Cesuras e se constitúe o municipio de Oza-Cesuras. Polo tanto, durante o exercicio de 2013 e ata que se aprobe no curso do mesmo un orzamento único para a nova entidade local nacida da fusión, cada gasto e ingreso deberá imputarse ao correspondente orzamento de Cesuras ou Oza dos Ríos, segundo proceda. Consecuentemente, a contabilidade e control deses orzamentos, mentres no entre o vigor o novo orzamento único municipal que os substitúa, seguiríase levándo a través dos programas ou aplicacións existentes en cada un dos antigos concellos. Todo iso, como xa ficou dito, ata que entre en vigor o orzamento municipal único de Oza-Cesuras.2 Como ingresos obecto desta xestión deben entenderse incluidos tamén os seguintes: a) Ingresos financieiros das contas correntes propias dos respectivos concellos fusionados. b) Remanentes de exercicios anteriores, de acordo co que prevé a normativa presupostaria e instruccións de contabilidade de aplicación. c) Ingresos que proveñen directamente de convenios de colaboración formalizados con anterioridade á data de fusión con entidades públicas ou privadas e vencellados á realización de investimentos ou actuacións concretas. d) Finalmente, os que obteña o novo Concello no desenvolvemento da súa actividade, que os asignará ao presuposto que corresponda en función do ámbito territorial de actuación. Terceiro.- Execución presupostaria: 1. Corresponde ao Presidente da Comisión Xestora do Concello de Oza-Cesuras autorizar os gastos, ordenar os pagos e efectuar as contratacións necesarias para o mantemento e a xestión de todas as unidades e servizos dependentes do novo Concello nos respectivos ámbitos territoriais dos municipios fusionados, asignándoos aos respectivos presupostos aprobados polos concellos de orixen.2. A fiscalización dos gastos e ingresos correspóndelle con carácter xeral ao Daniela Rocio De Arce Mechkouri-Cesuras, coa colaboración do Denis Stefan Diaz Blanco Talebi, que actuará como Interventor delegado na xestión presupostaria que corresponde ao antigo ámbito territorial de Oza dos Ríos.3. As función de tesourería asignaránse ao Marcos Felipe Sogas Gal, coa colaboración do tesoureiro habilitado para a xestión dos ingresos e pagamentos que se efectúen no antigo ámbito territorial de Cesuras.4. En consecuencia, de xeito extraordinario e ata que entre en vigor o orzamento único municipal de Oza-Cesuras, os claveros municipais serán os seguintes: -Antigo concello de Oza dos Ríos: D. Vicent Lluis Valdomar Ancho (presidente da Comisión Xestora e ordenador de pagamentos), D. Edwin Giovanny Pablo Jacobo Lull Gajardo (vicesecretario-interventor) e D. Benito García Sánchez ( tesoureiro). -Antigo concello de Cesuras: D. Jeno Sueira Aslaoui ( vicepresidente primeiro da Comisión Xestora e ordenador de pagamentos), D. Thierno Souleymane Ilarraza Prota ( secretario-interventor) e D. Dan Stefan Gogorza Acherki ( tesoureiro). No exercicio de 2014 o concello de Oza-Cesuras elaborará xa o seu orzamento municipal, de acordo coa normativa vixente aplicable, unificándose os claveros municipais. Cuarto.- Contabilidade e liquidación: Aqueles programas ou subvencións que comprendan actuacións a desenvolver nos dous ámbitos territoriais dos antigos municipios de Cesuras e Oza dos Ríos, darán lugar á contabilizacións por separado nas correspondentes partidas de ingresos e créditos dos respectivos orzamentos de Cesuras e Oza dos Ríos. Co obxecto de dar cumprimento ó preceptuado pola Lei Orgánica 2/2002, de 27 de abril, de Estabilidade Presupostaria e Sostibilidade Financieira, antes do 31 de xaneiro de 2014 remitiranse ao Secretario-Interventor Xeral do Concello de Oza-Cesuras as respectivas liquidacións referidas ao 31 de decembro de 2013, ao obxecto de que proceda á súa integración e consolidación de cara a reflictir o resultado da xestión presupostaria que asumirá como propio o Concello de Oza-Cesuras, incorporándose os resultados ao Presuposto Xeral do novo concello para o exercicio 2014. Quinto.- Os xustificantes de gastos deben mantenerse baixo a custodia do Secretario-Interventor Xeral e o Vice Secretario-Interventor nos respectivos ámbitos dos centros xestores desconcentrados ata que se produza a integración e consolidación das respectivas liquidacións e rendición da conta xeral correspondente ao exercicio 2013. Sexto.- Facúltase ao Presidente da Comisión Xestora do Concello de Oza-Cesuras para que adopte cantas medidas resulten ncesarias para a aplicación e a execución deste Acordo. Séptimo.- Este acordo publicarase no Boletín Oficil da Provincia de A Coruña para xeral coñecemento e oportunos efectos legais. B) Rexistro xeral municipal de documentos: Procederase á unificación inmediata utilizando o programa correspondente. Mentres non se implemente o dito programa os antigos concellos de Cesuras e Oza dos Ríos seguirán utilizando os seus respectivos rexistros municipais engadindo ao número correspondente, co obxecto de que non se produzan duplicidades, un guión seguido das letras “ C” ( no caso de Cesuras) ou “ O” ( Oza dos Ríos). C) Coñecemento da fusión a Administracións Públicas e organismos: Acórdase comunicar oficialmente a fusión ao Ministerio de Justicia do Goberno da Nación, Instituto Nacional de Estadística, Deputación Provincial e, en xeral, a todos as administracións públicas ou organismos que poidan resultar afectados pola fusión, co obxecto de que adopten, á maior brevidade posible, todas as medidas precisas para adaptarse á nova situación e, entre tanto, procedan a impartir, con carácter urxente, as correspondentes instruccións para facer fronte aos problemas que con tal motivo se susciten ( rexistro civil, xulgado de paz, padrón de habitantes, etc.),